kardosdrur/scandi-wiki huggingface dataset:
Sune Dalgård

Sune Bysted Dalgård (9. maj 1922 på Frederiksberg – 10. august 2007) var en dansk historiker, dr.phil., landsarkivar og medstifter af Den Danske Forening.

Hans forældre var skoleinspektør Anton Marinus Jensenius Dalgaard (død 1931) og hustru, kommunelærerinde Bodil Marie, født Bysted (død 1963), Hans Tavsensgade 3, 4. Gift 1953 med kontorfuldmægtig Magda Rasmussen (1926-1991).

Under besættelsen var Dalgård aktiv i den danske modstandsbevægelse og blev som følge heraf arresteret af Gestapo i december 1944 og indsat i Frøslevlejren.

Sune Dalgård var student fra Efterslægtsselskabets Skole i 1940 og blev cand.mag. i historie og dansk i 1947.

I 1947 blev Dalgård ansat på Rigsarkivet, hvor han i 1962 blev overarkivar og leder af 1. afdeling. I perioden 1977-85 var han leder af Landsarkivet for Sjælland. I 1962 blev han dr.phil. på disputatsen Dansk-norsk hvalfangst 1615-1660: en studie over Danmark-Norges stilling i europæisk merkantil expansion. 11. marts 1965 blev han medlem af Det kongelige danske Selskab for Fædrelandets Historie og i 1974 af Videnskabernes Selskab. Selv i en relativ høj alder publiceredes tre værker fra hans hånd som en del af Historisk-filosofiske Meddelelser fra Videnskabernes Selskab: Poul Laxmands sag, 2000, Kanslere og Kancellier – især "tyske" – i Danmark og Holsten hen imod Enevælden, 2005, og Lidt om Vibeke Kruse, 2007.

Hans engagement i Den Danske Forening varede fra stiftelsen helt frem til hans død, hvor han ubrudt var med i styrelsen for foreningen. 1988-90 var han formand, og i mange år var han redaktør af foreningens blad, Danskeren.

Noter

Eksterne henvisninger 
 Sune Dalgaard er død. Han blev 85 år. – omtale fra Danmarks Radios hjemmeside

Historikere fra Danmark
Medlemmer af Videnskabernes Selskab
Arkivarer fra Danmark
Modstandsfolk fra Danmark
Faglitterære forfattere fra Danmark
Redaktører fra Danmark
Politisk involverede personer fra Danmark
Personer i Kraks Blå Bog (afdøde)
Dansksprogede forfattere fra Danmark
Erlend Loe

Erlend Loe (født 24. maj 1969 i Trondheim) er en norsk romanforfatter, oversætter og filmmanuskriptforfatter. Han har tidligere arbejdet på en psykiatrisk klinik og været freelancer ved den norske Adresseavisen. Erlend Loe bor og arbejder i Oslo.

Biografi 
Loe er cand.mag. i folkemindevidenskab, filmvidenskab og litteraturvidenskab og har derudover en uddannelse som manuskriptforfatter fra Den Danske Filmskole i København. Desuden har han været på Kunstakademiet i Trondheim en kort periode. Loe aftjente sin værnepligt som militærnægter i teatergruppen Stella Polaris, hvor han var skuespiller og altmuligmand. Her fandt han ud af at teater absolut ikke var noget for ham.

Han debuterede i 1993 med bogen Tatt av kvinnen (Dansk: Kvinden flytter ind (2007)). 1994 udkom børnebogen Fisken, som var den første bog der blev oversat til dansk (1995). Loe har en speciel skrivestil som efter bogen Naiv.Super. ofte bliver karakteriseret som naivistisk. Han bruger ofte virkemidler som ironi, overdrivelse og humor. Hovedpersonene i bøgerne er ofte lidt småsære personer med egne tanker om livet.

Hans bøger er oversat til dansk, svensk, finsk, estisk, islandsk, hollandsk, tysk, polsk, russisk, slovakisk, engelsk, italiensk, fransk og portugisisk.

Bibliografi 

 1993 Tatt av kvinnen (Kvinden flytter ind 2007)
 1994 Fisken (Fisken 1995)
 1994 Maria & José (Maria & José 2000)
 1995 Kurt blir grusom (Kurt blir grusom 1997)
 1996 Den store røde hunden (Den store røde hund 1998)
 1995 Naiv.Super. (Naiv.Super. 1999)
 1998 Kurt quo vadis? (Kurt quo vadis? 1999)
 1999 L (L 2008)
 2000 Jotunheimen, bill.mrk. 2469 (Ikke oversat)
 2002 Fakta om Finland (Fakta om Finland 2002)
 2003 Kurt koker hodet (Ikke oversat)
 2004 Doppler (Doppler 2005)
 2006 Volvo lastvagnar (Volvo lastvagnar 2006)
 2006 Organisten (Ekspedition Shakespeare)
 2007 Muleum (Muleum 2008)
 2008 Kurtby (Kurtby 2009)
 2010 Stille dager i Mixing Part (Stille dage i Mixing Part 2010)
 2012 Fvonk
 2013 Vareopptelling (Status 2014)

Priser 
 Kultur- og kirkedepartementets billedbokpris for barne- og ungdomslitteratur 1996, for Den store røde hund (sammen med Kim Hiorthøy)
 Cappelenprisen 1997
 Kritikerprisen for barne- og ungdomsbøker 1998, for Kurt – Quo vadis
 Bokhandlerprisen 1999, for L
 Trondheim kommunes kulturpris 2002
 Sør-Trøndelag fylkes kulturpris 2005
 Prix Européen des Jeunes Lecteurs 2006, for Naiv. Super (uddeles af Europaparlamentet)
 Prix Tam-Tam 2006, for Kurt et le poisson (Fisken) (fransk)
 Kristendummen 2008, for Kurtby

Eksterne henvisninger 
 
 Erlend Loe  hos Norske Dramatikeres Forbund
 Erlend Loe  hos Cappelen Damm Forlag
 Erlend Loe  hos NRK Forfatter
 Kurt blir grusom – officiel hjemmeside 

Romanforfattere fra Norge
Manuskriptforfattere fra Norge
Oversættere fra Norge
Norsksprogede forfattere fra Norge
Modtagere af Bokhandlerprisen
Modtagere af Cappelenprisen
Modtagere af Kritikerprisen
Modtagere af Aschehougprisen
Granmakathryn

Granmakathryn er et dansk, upcomming, indie-surf-rock band. Granmakathryn består af 3 unge mænd, hvis identitet er ukendt.
Gruppen har endnu ikke udgivet noget, bortset fra singlen "The Lumpsucker" som er udgivet virtuelt på bandets MySpace side.

Medlemmer 
"Don Kippers" (guitar)
"Marv Halfkinson" (bas)
"Johnny Inkasso" (trommer)

Eksterne henvisninger 
Bandets MySpace side

Rockgrupper fra Danmark
Almindelig vildvin

 
Almindelig vildvin (Parthenocissus vitacea) er en løvfældende lian med en krybende og senere klatrende vækstform. Den er udbredt i store dele af Nordamerika.

Beskrivelse 
Barken er først glat og lysegrøn med røde bladfæster. Senere bliver den gråbrun, og gamle grene kan have en grå, opsprækkende bark. Knopperne er spredtstillede, lysegrå, og kegleformede. Overfor bladet sidder en lysegrøn slyngtråd, der er udspaltet i to spidser. 

Bladene er sammensatte og femfingrede med ovendt ægformede småblade. Bladranden er groft takket, og bladets overside er mørkegrøn og blank, men rynket. Undersiden er lysegrøn og hårløs. Blomstringen sker i juli-august, og blomsterne er samlet i små, uregelmæssige klaser. De er uanselige og lysegrønne, men regelmæssige. Frugterne er duggede og kuglerunde, mørkeblå bær med flere kerner.

Rodnettet er kraftigt og vidt forgrenet.

Højde x bredde og årlig tilvækst: 15 x 3 m (75 x 15 cm/år).

Hjemsted 
Arten er udbredt fra det sydøstlige Canada og over det meste af USA med undtagelse af vestkysten og de sydøstligste dele. Den findes som bunddækkende eller klatrende plante på både skyggede og helt åbne biotoper, herunder i klitter med saltholdigt sand. 

I New England findes den sammen med bl.a. askebladet løn, bynkeambrosie, Euphorbia maculata, kæmpesilkeplante, Solidago altissima, sort hindbær, Symphoricarpos occidentalis og trefliget ambrosie.

Lianer
Haveplanter
Bunddækkende planter
Vildvin
Moodle

Moodle (Modular Object-Oriented Dynamic Learning Environment) er et open source-Learning Management System (forkortet LMS), der understøtter socialkonstruktivistisk læring, udviklet i Australien og bruges som alternativ til Blackboard og andre licensbetalte systemer til læringsdistribution.

Pædagogik 
Moodle er baseret på en typisk amerikansk/australsk pædagogik, som lægger op til mange tests. Dette står lidt i kontrast til den danske måde at køre undervisning, som er langt mere dialogbaseret. Moodle skal derfor ofte tilpasses lidt førend det passer helt ind i danske sammenhænge.

Eksterne henvisninger 

 Moodle.org

Uddannelsesprogrammer
Internet-software til Linux
Internet-software til OS X
Internet-software til Windows
Livredder

En livredder er en person, der er uddannet og trænet, i at foretage personredning i kystnære havområder og lukkede badeområder (f.eks. svømmehaller, badelande og friluftsbade.

I Danmark har man indført en decideret prøve, som skal bestås for at kunne arbejde som livredder. Prøven skal bestås en gang årligt og indeholder svømning/bjergning, samt førstehjælp.

Eksterne henvisninger 
 livredning.dk
 respektforvand.dk
 Hun holder øje med dig!

Livredning
Akutberedskab
Prøver
Førstehjælp
Spitfire Records

Spitfire Records er en underdivision af Eagle Rock Entertainment med beliggenhed i New York City, USA.

Udgivelser 
 Demonic – Testament – 1997
 The Gathering – Testament – 1999
 Sonic Brew – Black Label Society – 1999
 Bring 'Em Bach Alive! – Sebastian Bach – 1999
 Defy Everything – N17 – 1999
 Enemy of the Music Business – Napalm Death – 2000
 Brutal Planet – Alice Cooper – 2000
 Stronger Than Death – Black Label Society – 2000
 Dragontown – Alice Cooper – 2001
 Cult – Apocalyptica – 2001
 Bitter Suites to Succubi – Cradle of Filth – 2001
 Last Hard Men – 2001
 Anarchists Of Good Taste – Dog Fashion Disco – 2001
 A Prayer Under Pressure of Violent Anguish – My Ruin – 2001
 Wrecking Everything – Overkill – 2002
 Killbox 13 – Overkill – 2003
 Fuck The System – The Exploited – 2003
 The Blessed Hellride – Black Label Society – 2003
 The VIIth Coming – Cathedral – 2003
 ReliXIV – Overkill – 2005
 Deuce – Beautiful Creatures – 2005
 My Kung Fu is Good – Rich Ward – 2005

Pladeselskaber fra USA
Mark Loram

Mark Loram (født 12. januar 1971 i Mtarfa, Malta) er en engelsk speedwaykører. Han blev individuel verdensmester i 2000, selv om han ikke vandt nogle Grand Prix runder det år, men han var den eneste der nåde i alle semifinalerne i alle 6 løb, som var nok til hans eneste VM-titel. Han var populær blandt publikum, fordi han var dårlig til at starte, men eminent til at overhale, og dermed skabe spændende heat.

Individuelle præstationer 
 Verdensmester: 2000
 National League Riders Champ: 1989
 Engelsk Mester: 1997, 1999, 2001

Har kørt for flg. klubber

Danmark 
 Holstebro Speedway Klub: 1996

England 
 Hackney Kestrels: 1987-1988
 Ipswich Witches: 1989, 2006-
 King's Lynn Stars: 1990-1994
 Exeter Falcons: 1995-1996
 Bradford Dukes: 1997
 Wolverhampton Wolves: 1998
 Poole Pirates: 1999-2000
 Peterborough Panthers: 2001
 Eastbourne Eagles: 2002-2003
 Arena Essex Hammers: 2004-2005

Polen 
 Częstochowa: 1992, 1999-2000
 Apator Toruń: 1993-1997
 KM Ostrów Wielkopolski: 1998, 2007
 Polonia Bydgoszcz: 2001-2003
 RKM Rybnik: 2004
 Stal Gorzów: 2005
 Unia Leszno: 2006

Sverige 
 Bysarna: 1997-1998
 Smederna: 1999-2000
 Luxo Stars: 2001-2004
 Piraterna: 2005-2007

Speedwaykørere fra Storbritannien
Lars Trier

Lars Trier (født 20. juni 1949) er en dansk guitarist. Han har bl.a. været med i kunstnerkollektivet Røde Mor.
Uddannet ved Det Kongelige Danske Musikkonservatorium, og debuterede i 1978 som den første guitarist i solistklassen. I dag er han docent ved Det Kongelige Danske Musikkonservatorium. Videregående studier i London og den Haag.
Lars Trier var prisvinder ved Nordisk Musikerkonkurrence i 1975 og var finalist i den verdensomspændende konkurrence ”Hommage a Andrés Segovia” i 1981 med Andrés Segovia i juryen.
Har givet koncerter og mesterkurser i Europa, Mellem- og Sydamerika.

Far til Cæcilie Trier.

Note 

Guitarister fra Danmark
Lars
Flamingoer

Flamingoer (Phoenicopteridae) er en familie af fugle. De er nært beslægtet med storkene og lever fortrinsvis i tropiske og subtropiske egne af verden. En undtagelse er dog det australske kontinent. De europæiske flamingoer lever hovedsagelig i Sydfrankrig, på den Iberiske Halvø og ved Donauflodens delta.

Flamingoer bliver omkring 20-30 år i naturen og kan blive helt op til 50 år i fangeskab.

Deres kolonier kan bestå af op til én million individer.

Udseende 
Flamingoernes farve er karakteristisk lyserød eller pink. Deres hals er lang og tynd, ligesom benene er slanke og spinkle. Næbbet er midtpå bøjet som en vinkel – føden raffineres ved at filtrere utøj fra ved hjælp af dette. Fødderne er forsynet med svømmehud som hos de årefodede fugle (Pelecanidae).

Føde 
Flamingoens næb er helt specielt, da det fungerer som et filter. Det filterer vandet eller mudderet fra føden, som hovedsagelig består af alger, krebsdyr og vandlevende invertabrater (hvirvelløse dyr). Det ses også ofte at flamingoen stepper rundt når den æder, for at sætte bevægelse i vandet, da dette vil fremme dens fangst.

Flamingoen kan desuden drikke vand der er tæt på kogepunktet.

Reproduktion 
I parrings-sæsonen vil man kunne se en flamingoflok danse rundt. Dette er deres parringsdans, som sikrer at alle individer i flokken er klar til at lægge æg på samme tid. Da flokke kan indeholde op til én million individer, vil denne dans sikre at alle individer ved at tiden er kommet til at formere sig. Flamingoer ligger på rede i de store flokke i lavvandede søområder og i saltsumpe, eksempelvis i de afrikanske chotts. Her bygger de tueformede platforme af mudder og dynd, hvorpå de kan bygge en rede. Temperaturen på toppen af den op til 20 centimeter høje mudder rede er lavere end det mudrede område omkring reden.

Når ungen klækker, fodres den af begge forældre med mælk fra deres kro. Dette mælk er rødt. Allerede en lille uge efter klækning vil unge begynde at forlade reden.

Historie 
Man har fundet 40 millioner år gamle forsiler, som ligner en tidlig form af den moderne flamingo. Flamingoen er derfor en af de ældste fuglearter.

Arter 
De fleste kilder anerkender seks flamingo-arter og placerer dem som regel i én slægt. To arter, nemlig Andesflamingoen og Punaflamingo, placeres undertiden i slægten Phoenicoparrus i stedet for Phoenicopterus.

Galleri
Dexter Morgan

Dexter Morgan er en fiktiv person i Jeff Lindsays bøger Darkly Dreaming Dexter, Dearly Devoted Dexter, Dexter In The Dark, Dexter by Design og Dexter is Delicious. Dexter Morgan er også hovedpersonen i den amerikanske tv-serie Dexter, der foreløbig er baseret på den første bog.

Dexter Morgan er ansat som blodtekniker ved Miamis politi, samtidig med at han er seriemorder, hvis ofre består af mordere der er sluppet ustraffet gennem systemet.

Den første bog i Dexter serien er udkommet på dansk som henholdsvis "Dexters dunkle drømme", mens nummer to, "Dybt Dedikerede Dexter" udkommer senere på året.

Referencer

Eksterne henvisninger 
 

Litterære personer
Ugly Betty

Ugly Betty er en prisbelønnet tv-serie fra USA, der er inspireret af den ligeledes prisbelønnede colombianske tv-serie Yo soy Betty, la fea. Serien har bl.a America Ferrera, Vanessa Williams og Eric Mabius i hovedrollerne. Den blev vist første gang på tv i USA den 28. september 2006. I Danmark blev første halvdel af første sæson vist på TV2. Senere afsnit blev sendt på TV2 Zulu.

Handling

Første sæson

Serien handler om Betty Suarez, en ung og absolut ikke modeinteresseret kvinde, der alligevel trodser alle odds og søger arbejde på det smarte modemagasin "Mode".

Medvirkende

Eksterne henvisninger
 

Amerikanske tv-serier fra 2000'erne
Amerikanske tv-serier fra 2010'erne
LGBT-relaterede tv-programmer
Komedieserier fra USA
Tv-programmer fra American Broadcasting Company
Carl Nørby

Hans Carl Bagger Nørby (5. december 1909 i Esbjerg - 15. februar 1998) var i 1930'erne og 1940'erne fodboldspiller for EfB's førstehold – dels i 1., 2. og 3. division. Han spillede i alt 262 kampe for EfB. Efter sin aktive karriere blev han holdleder for 2. divisionsholdet, som senere rykkede op i 1. division. Desuden sad han i bestyrrelsen for EfB i godt 10 år, hvoraf to var som formand (1957-1959)

Fodboldspillere fra Danmark
Fodboldspillere fra Esbjerg fB
Rune Kjeldsen

Rune Kjeldsen er en dansk rockguitarist. Født i Lejre ved Roskilde og medlem af rockgruppen Kira & The Kindred Spirits.

Rune Kjeldsen har i de senere år fået et godt ry som en glimrende guitarist på den danske rockscene, og har således spillet sammen med  Nikolaj Nørlund i dennes projekt Rhonda Harris, D-A-D-trommeslageren Laust Sonne i soloprojektet Dear, men også med:
 Marie Fisker
 Naja Rosa Koppel
 Niels Skousen
 The Savage Rose
 Jens Unmack 
 Hush 
 Aura 
 Poul Krebs 
 Steen Jørgensen 
 Trente Møller 
 Sort Sol 
 Ned Ferm 
  

Rune Kjeldsen startede efter eget udsagn med at spille guitar som 12-årig, og har gået på musikkonservatoriet i København.

Rune Kjeldsen spiller hovedsageligt på en hvid Fender Jazzmaster vintage, men også på Gibson es modeller og Fender Telecaster. Han bruger ældre Fender-forstærkere, og forskellige effektpedaler.

Eksterne henvisninger 
 Interview på Gaffa.dk 

Tjek fødselsår
Guitarister fra Danmark
Modtagere af Ken Gudman Prisen
House of Beer

House of Beer A/S er en dansk importør af specialøl som Carlsberg Danmark i 2002 etablerede som et 100 % eget datterselskab til at importere udenlandske ølmærker til Danmark. Enkelte af de importerede øl brygges af Carlsberg-bryggerier i udlandet såsom Holsten Brauereis Duckstein, men primært er øllene fra et udvalg af fremmede bryggerier, heriblandt dog også danske GourmetBryggeriet og Nørrebro Bryghus der distribueres gennem selskabet.

Se også 
 Bryggerier i Danmark

Eksterne henvisninger
House of Beer

Ølvirksomheder i Danmark
Etableret i 2002
Carlsberg Danmark
Laust Sonne

Laust Sonne (født 11. december 1974), dansk trommeslager og musikalsk "alt-mulig-mand". Han har været kæreste med den danske sangerinde Dicte, som han også har en søn og en datter med.  Han er kendt for at være meget bevidst om mode og tøj og at have en noget særegen stil. 

Laust Sonne har medvirket i en lang række projekter på den danske rockscene, ligesom han har udgivet to albums med sit eget band Dear, hvor han er forsanger. Derudover er han trommeslager og guitarist i bandet Bugpowder, har spillet sammen med Tim Christensen, og er trommeslager i det anerkendte danske rockband D-A-D.    

Som barn fik Laust Sonne et trommesæt til deling med sin storebroder Kristoffer Sonne (som blandt andet har spillet trommer for Hanne Boel). I 1994 flyttede han til London og dannede bandet Butterfly Species sammen med Kira Skov og guitaristen Eve. De flyttede senere til Los Angeles, men bandet gik i opløsning i 1999. Da Peter Lundholm forlod D-A-D overtog han pladsen som trommeslager på den betingelse, at han også kunne have sine soloprojekter ved siden af.

Laust Sonne har som solokunstner kontrakt med Copenhagen Records og havde et hit med sangen Spell On You i 2008.

Priser 
 Ken Gudman Prisen 2007
 Modern Drums Award 2007

Eksterne henvisninger 
 D-A-D's hjemmeside 
 
 Dears hjemmeside
 Bugpowders hjemmeside
 Profil på GAFFApedia.dk 
 Profil på trommeslageren.dk 
 Ken Gudman Mindefonds hjemmeside (hentet 20/8 2007) 
 Promote It! om Ken Gudman Fonden 2007 (hentet 20/8 2007) 
 Drum Limousine Artist Side

Trommeslagere fra Danmark
Jazzmusikere fra Danmark
Laust
Rockmusikere fra Danmark
D-A-D
Modtagere af Ken Gudman Prisen
Numerianus

Numerianus var den yngste søn af den romerske Kejser Carus (282-283) og bror til Carinus. Numerianus blev ligesom sin bror udnævnt til Cæsar af faderen, da denne kom til magten. I 283 fulgte Numerianus faderen på et felttog mod Persien, under hvilket Carus døde og Numerianus blev udnævnt til Augustus af hæren. På vej hjem, i 284, blev Numerianus myrdet. Generalen Diocletian beskyldte prefekten fra Prætorianergarden for mordet og blev herefter selv udnævnt til kejser.

Eksterne henvisninger 

 Collins, Roger: Early Medieval Europe 300-1000, Second Edition, Palgrave 1999

Kejsere fra Romerriget
Tjek fødsels- og dødsår
Planetsti

En planetsti er en type sti, der er en skalamodel af Solsystemet, ofte i forholdet 1:1.000.000.000. I dette forhold skal der fra Solen være cirka 4,5 km til Neptun og cirka 5,8 km til Pluto.

Planetstier i Danmark 
 Lemvig (1:1.000.000.000); Danmarks største planetsti,
 Aalborg (1:2.000.000.000); i Golfparken ved Urania Observatoriet i Aalborg
 Fjerritslev (1:1.000.000.000); En sti fra Fjerritslev til Kollerup
 Hvidovre (1:1.000.000.000); Fra Bjerget i Kystagerparken til Mågeparken 
 Glyngøre-Durup
 Aars
 Jels

Se også 
 Sweden Solar System, som med målestoksforholdet 1:20.000.000 er verdens største "planetsti" (der er blot ingen sti).

Noter 

Stier
Klampenborg

Klampenborg er en nordlig bydel i Storkøbenhavn beliggende ved Øresund mellem Taarbæk og Skovshoved tæt op ad Dyrehavsbakken med den røde Klampenborgport. Bydelen ligger i Gentofte Kommune med . Ved Klampenborg ligger bl.a. Bellevue Strand, Bellevue Teatret, Klampenborg Galopbane og lejlighederne i Bellavista. Bydelen har egen station på Kystbanen med forbindelse til S-banen. Stationen åbnede i 1864. Der er ca. 13 kilometer til Københavns centrum.

Den første kuranstalt i Danmark, Klampenborg Vandkur-, Brønd- og Badeanstalt, lå i Klampenborg; den åbnede 15. juni 1845. I dag findes kun den gamle portnerbolig (Den Gule Cottage) og skovløberboligen (Den Røde Cottage), samt et par af de villaer gæsterne boede i.  Det populære Bellevue Strandhotel eksisterede her fra 1896 til 1973.

Den nordlige del af Klampenborg ligger i Taarbæk Sogn, mens resten bl.a. stationen ligger i Skovshoved Sogn.

Noter

Litteratur 
 Gentofte - Atlas over bygninger og bymiljøer 2004; Kulturministeriet 2004; 
 Kommuneplan 2013; Gentofte Kommune 2012

Eksterne henvisninger 
 Klampenborg Galopbane
 Gentofte Kommune
Probus

Probus var romersk kejser fra 276-282.

Kejsere fra Romerriget
Tjek fødsels- og dødsår
Per Henriksen (fodboldspiller)

Per Torp Henriksen (15. august 1929 i København – 7. august 2007) var en dansk fodboldspiller, der primært var kendt som målmand.

Per Henriksen var en af Frems mest markante spillere i en lang årrække, hvor han spillede 168 førsteholdskampe i perioden 1949-1960. Han blev også landsholdsspiller med 14 A-landskampe og 3 B-landskampe. Han var kendt som "Sorte Per" på grund af hårfarven.

Eksterne henvisninger 
 

Fodboldspillere fra Danmark
Personer fra København
Fairway

Fairway er i golf betegnelsen, for et kortklippet tæppe af græs, mellem teestedet og greenen. Det er oftest det stykke af hullet, som fylder mest.

Der kan være bunkers (sandhuller), på fairwayen. De kaldes fairway-bunkers, og det er en god ide at tage et langt jern derfra. Der kan også sagtens stå træer rundt omkring på fairwayen, men de er for det meste ikke særligt høje, så man kan sagtens komme over dem. Der kan også godt løbe en å eller en bæk tværs over fairwayen, hvilket normalt vil være markeret med enten røde pæle (parallel vandhazrd) og gule pæle (vandhazard).

Bolden må ikke placeres på en tee igen, da det kun er på tee-stedet, at man må tee'e op. Man skal heller ikke slå med driver på fairwayen, men med enten fairway-kølle, -jern eller de såkaldte rescuewoods, som er løftet meget.

Golf
Emily Woof

Emily Woof (født 1967 i Newcastle upon Tyne, England) er en engelsk skuespillerinde, kendt for sine roller i film som The Full Monty, The Woodlanders, Velvet Goldmine, Wondrous Oblivion, The League of Gentlemen's Apocalypse og miniserien Killer Net. Hun har instrueret 2 film ved navn Meeting Helen og Between the wars.

Hun studerede på Oxford Universitet.

Eksterne henvisninger 
 

Skuespillere fra England
Personer fra Newcastle upon Tyne